OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

ŠKOLSKI ODBOR

KLASA:602-03/19-01/29

URBROJ:238-30-01-19-02

U Poljanici Bistranskoj, 02.12.2019.

ZAPISNIK 39. SJEDNICE ŠKOLSKOG ODBORA

održane 02. prosinca 2019. u prostorijama OŠ Bistra

Prisutni: Dražen Blažeković, Sandra Brezec, Mirjana Eršek, Snježana Heric, Ana Medvidović, Katica Pejakić

Odsutni: Marija Bažulić

Ostali prisutni: Eduard Kovačević-v.d. ravnatelja Škole, Vjekoslava Špoljar Kurek-tajnica Škole, Barbara Knezić-voditeljica računovodstva

Sjednica je počela u 18:15 sati.

Predsjednica Školskog odbora pozdravila je sve prisutne i predložila sljedeći:

D N E V N I R E D:

Verifikacija zapisnika sa prošle sjednice

1. Usvajanje dnevnog reda
2. Otvaranje i razmatranje pristiglih prijava prema raspisanom natječaju za imenovanje ravnatelja/ravnateljice Škole
3. Vrednovanje dodatnih kompetencija, te utvrđivanje rang - liste kandidata prema ukupnom broju ostvarenih bodova za dodatne kompetencije
4. Utvrđivanje Liste kandidate
5. Odluka o raspisivanju natječaja za učitelja/učiteljicu razredne nastave na neodređeno, puno radno vrijeme
6. Usvajanje Rebalansa Financijskog plana OŠ Bistra za 2019. godinu i usvajanje Rebalansa Plana nabave za 2019. godinu
7. Razno

U materijalima za sjednicu nije dostavljen zapisnik sa prošle sjednice, na što su svoje primjedbe izrekli članovi Školskog odobra: Mirjana Eršek i Dražen Blažeković. Predsjednica Školskog odbora ispričala se za navedeni propust. Tajnica Škole uručila im je zapisnik na sjednici Školskog odbora.

Nakon što su članovi Školskog odbora pročitali zapisnik 38.sjednice Školskog odbora, zapisnik 38. sjednice jednoglasno je prihvaćen.

AD.1.

Predsjednica predlaže prihvaćanje dnevnog reda. Dnevni red je jednoglasno usvojen.

AD.2.

U postupku otvaranja i razmatranja pristiglih ponuda prema raspisanom natječaju za imenovanje ravnatelja/ravnateljice škole sudjelovali su samo članovi Školskog odbora. Ostali prisutni na sjednici napuštaju prostoriju u kojoj se održava sjednica Školskog odbora.

Prema raspisanom natječaju za imenovanje ravnatelja/ravnateljicu škole (KLASA:602-02/19-01/260, URBROJ:238-30-01-19-01 od 6. studenog 2019. godine) pristigle su tri ponude sljedećih kandidata:

1. DUIĆ, MARINA, OIB:29147547896 s prebivalištem u Bukovju Bistranskom, Kranjčići 9, 10298 Donja Bistra
2. KOVAČEVIĆ, EDUARD, OIB:59376560102 s prebivalištem u Gornjoj Bistri, Sljemenska 10, 10298 Bistra
3. MUŽAR, ROBERT, OIB:17333938749, s prebivalištem Goričanovec 40, 49225 Đurmanec

Abecednim redom razmatrane su ponude kandidata o čemu su i sastavljene tablice koje su prilog ovome zapisniku.

Pregledom je utvrđeno da je ponuda kandidatkinje Marine Duić dostavljena u roku, da je priložena dokumentacija prema raspisanom natječaju, da kandidatkinja ispunjava nužne uvjete iz natječaja, te da je dostavila dokaze o dodatnim kompetencijama.

Pregledom dokumentacije kandidata Eduarda Kovačevića utvrđeno je da je ponuda dostavljena u roku, da je priložena dokumentacija prema raspisanom natječaju, da kandidat ispunjava nužne uvjete iz natječaja, te da je kandidat dostavio dokaze o dodatnim kompetencijama.

Pregledom dokumentacije kandidata Roberta Mužara utvrđeno je da je ponuda dostavljena u roku, da je kandidat priložio neovjerenu presliku diplome, neovjerenu presliku domovnice, a kandidat nije priložio dokaz o položenom stručnom ispitu, kao niti dokaz da je oslobođen obveze polaganja stručnog ispita.

Iz dostavljenog elektronskog zapisa Hrvatskog zavoda za mirovinsko osiguranje vidljivo je da kandidat ne udovoljava uvjetu ostvarenih osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležne za obrazovanje, od čega najmanje pet godina na odgojno-obrazovnim poslovima u školskim ustanovama.

Obzirom na navedeno utvrđen je da kandidati Duić Marina i Kovačević Eduard zadovoljavaju sve uvjete iz članka 65. stavka 2. Statuta OŠ Bistra , te će im sukladno tome biti vrednovane i dodatne kompetencije.

AD.3.

Dodatne kompetencije vrednovane su kandidatima:

1. DUIĆ, MARINA
2. KOVAČEVIĆ, EDUARD

Uvidom u priložene dokaze za dodatne kompetencije kandidatkinje **Marine Duić** utvrđeno je da je kandidatkinja priložila sve dokaze sukladno članku 61. Statuta OŠ Bistra, te da je sukladno članku 62. Statuta ostvarila sljedeći broj bodova.

Poznavanje stranog jezika – 1 bod

Osnovne digitalne vještine – 1 bod

Iskustvo rada na projektima- 1 bod

UKUPNO OSTVARENIH BODOVA: 3 boda

Uvidom u priložene dokaze za dodatne kompetencije kandidata  **Eduard Kovačevića**  utvrđeno je da je kandidat priložio sve dokaze sukladno članku 61. Statuta OŠ Bistra, te da je sukladno članku 62. Statuta ostvario sljedeći broj bodova.

Poznavanje stranog jezika – 1 bod

Osnovne digitalne vještine – 1 bod

Iskustvo rada na projektima- 1 bod

UKUPNO OSTVARENIH BODOVA: 3 boda

AD.4.

Članovi Školskog odbora sukladno ostvarenim bodovima kandidata za dodatne kompetencije utvrđuju sljedeću listu kandidata:

1. DUIĆ, MARINA
2. KOVAČEVIĆ, EDUARD

Navedeni kandidati predstavit će svoje programe rada na Učiteljskom vijeću, Vijeću roditelja, Zboru radnika i Školskom odboru.

AD.5.

Predsjednica Školskog odbora objasnila je kandidatima da je zbog smrti učiteljice Mirjane Čagalj potrebno raspisati natječaj za učitelja razredne nastave na neodređeno, puno radno vrijeme.

Prijedlog se daje na glasanje.

Članovi Školskog odbora jednoglasno su prihvatili prijedlog da se raspiše natječaj za učiteljicu razredne nastve na neodređeno, puno radno vrijeme.

AD.6.

Voditeljica računovodstva Barbara Knezić kratko je obrazložila koje su promjene u odnosu na Financijski plan i Plan nabave za 2019. godinu.

Članovi Školskog odbora jednoglasno su uvojili Rebalans Financijskog plana OŠ Bistra za 2019. godinu i Rebalans Plana nabave za 2019. godinu.

AD.7.

Gospođa Mirjana Eršek postavila je pitanje da li smo dobili odgovor Općine Bistra za drugi razred produženog boravka.

Ravnatelj je odgovorio da su rokovi za podnošenje zahtjeva Ministarstvu za suglasnost za provođenje produženog boravka istekli. Općina Bistra će financirati produženi boravak, te će se provoditi ukoliko Ministarstvo odobri njegovo provođenje.

Sjednica Školskog odbora je završila u 20:00 sati.

Presjednica Školskog odbora: Zapisničarka:

Katica Pejakić, prof. Vjekoslava Špoljar Kurek